User talk:Victor Artikov Ayupxan ugli

"ДУНЁ" АХБОРОТ АГЕНТЛИГИ – Ўзбекистон Республикаси Президентининг “Ўзбекистон Республикаси Ташқи ишлар вазирлиги тизимини тубдан такомиллаштириш ҳамда ташқи сиёсий ва ташқи иқтисодий фаолиятининг устувор йўналишларини амалга оширишда унинг масъулиятини кучайтириш чора-тадбирлари тўғрисида” 2018 йил 5 апрелдаги ПФ-5400-сон Фармонига мувофиқ Ўзбекистон Республикаси Ташқи ишлар вазирлиги тузилмасидаги «Жаҳон» ахборот агентлиги негизида Ўзбекистон Республикаси Ташқи ишлар вазирлигининг «Дунё» ахборот агентлиги ва мазкур агентлик таркибий бўлинмасида Медиа-марказ ташкил этилган. Агентликнинг расмий номи: а) давлат тилида: тўлиқ — Ўзбекистон Республикаси Ташқи ишлар вазирлигининг “Дунё” ахборот агентлиги, қисқартирилгани- “Дунё” ахборот агентлиги; б) инглиз тилида: тўлиқ — «Dunyo» Information Agency of the Ministry of Foreign Affairs of the Republic of Uzbekistan, қисқартирилгани — «Dunyo» Information Agency; в) рус тилида: тўлиқ — Информационное агентство «Дунё» Министерства иностранных дел Республики Узбекистан, қисқартирилгани — Информационное агентство «Дунё».

Агентликнинг расмий сайти: https://dunyo.info/

Агентликнинг асосий вазифалари, жумладан,қуйидагилардан иборат: •	Ўзбекистон Республикаси ички ва ташқи сиёсатининг асосий йўналишлари, унинг халқаро ташаббуслари, экспорт, инвестиция ва туристик салоҳияти, турли соҳаларда амалга оширилаётган ислоҳотлар, шунингдек, давлат дастурларининг ҳаётга татбиқ этилиши ҳақида халқаро ҳамжамиятни, шу жумладан хорижий сиёсатчи-экспертларни хабардор қилиш бўйича тизимли ишларда иштирок этиш; •	Замонавий технологиялардан фойдаланган ҳолда сифатли ахборот, таҳлилий ва кенг қамровли босма материаллар, видеороликлар, телекўрсатувлар, шунингдек, Ўзбекистонда ва хорижий давлатларда рўй бераётган воқеалар жойидан репортажлар тайёрлаш ҳамда уларни тарқатиш орқали Ўзбекистон Республикасининг ишончли ва масъулиятли шерик сифатида халқаро нуфузини мустаҳкамлашга кўмаклашиш;

•	мамлакатда амалга оширилаётган жадал ўзгаришларнинг мазмун-моҳияти ва аҳамиятини халқаро ҳамжамиятга ўз вақтида етказиш, шунингдек, хорижий оммавий ахборот воситалари билан расмий ахборот алмашиш механизмини йўлга қўйиш мақсадида маҳаллий ва хорижий ахборот марказлари, медиа тузилмалари ҳамда бошқа тегишли ташкилотлар билан ҳамкорлик алоқаларини ривожлантириш;

•	Ўзбекистон Республикаси делегацияларининг хорижга ва хорижий делегацияларнинг республикамизга ташрифларини, уларнингн якунлари бўйича эришилган келишувларни, шунингдек, кундалик ва долзарб халқаро масалалар бўйича Ўзбекистон Республикасининг расмий позициясини кенг ва тезкор ёритиш;

•	республиканинг хориждаги муассасалари томонидан чет эллик шериклар билан ҳамкорликни ривожлантириш, эришилган келишувларни амалга ошириш, хориждан инвестициялар ва сайёҳларни жалб қилиш, Ўзбекистон Республикаси жисмоний ҳамда юридик шахсларининг ҳуқуқлари ва қонуний манфаатларини ҳимоя қилиш, шунингдек, хорижий давлатлардаги ватандошлар билан ўзаро ҳамкорлик қилиш борасида амалга оширилаётган ишлар ҳақида хорижий ва маҳаллий жамоатчиликни ўз вақтида хабардор қилиш. Агентлик мамлакатимизнинг хорижий давлатлардаги дипломатик ваколатхоналари ҳузурида ўзининг мухбирлик пунктларига эга бўлган ягона оммавий ахборот воситаси ҳисобланади. “Дунё” АА мухбирлари айни пайтда Буюк Британия, Бельгия, Миср, Ҳиндистон, Исроил, Россия, АҚШ, Франция, Туркия ҳамда Японияда фаолият кўрсатмоқда. Агентлик энг йирик маҳаллий ва халқаро ахборот агентликлари, шунингдек, республикамизнинг етакчи газеталари, Ўзбекистон телерадиокомпанияси билан ҳамкорлик алоқаларини ўрнатган. Ко'рсатиб о'тилган вазифаларни адо этиш мақсадида “Дунё” ахборот агентлиги Ўзбекистон Республикаси қонунчилигига мувофиқ: •	Ахборотларни йиғади, қайта ишлайди ва таҳлил қилади, барча турдаги ахборот маҳсулотларини мамлакат ичида ва хорижда тайёрлайди ҳамда тарқатади; •	Маҳаллий ва хорижий ОАВ ҳамда ахборот агентликлари билан ахборот айирбошлаш ҳақида ёки тижорат асосида ахборот бериш (олиш) тўғрисидаги битимларни имзолайди; •	Шартнома асосида хорижий ва маҳаллий матбаа нашриларига, радио, телевидение, ахборот агентликлари ва бошқа ОАВ, ҳукумат ва ноҳукумат муассасалари, жамоат ташкилотларига ахборот тақдим этади; Агентлик интернет тармоғида ўз веб-сайтига (https://dunyo.info/) эга бўлиб, унда ўқувчилар турли ахборот ва таҳлилий материаллар, пресс-релизлар билан танишиши, ўзбек, рус ва инглиз тилларида Ўзбекистоннинг ижтимоий-иқтисодий ҳаёти тўғрисидаги маълумотларни олишлари мумкин. "Дунё" АА веб-сайтига ҳар куни ўрта ҳисобда 1000 дан 1100 гача фойдаланувчи мурожаат қилади. Агентлик портали соддалиги, турли рукнларнинг мавжудлиги, бошқа ахборот манбаалари, ташкилот ва идоралар, архив материаллари билан веб-боғланмаларга эга эканлиги билан ажралиб туради. Ўз маҳсулотини мамлакат миқёсида ва хорижда танитишни ҳамда агентлик билан ҳамкорлик ўрнатишни мақсад қилган реклама берувчиларга Агентликнинг Интернет саҳифаси кенг имкониятларни беради. Агентлик ҳамкорлари тўғрисидаги маълумотлар веб-порталга реклама баннерлари кўринишида жойлаштирилади ва нафақат республикамиздаги, балки хорижий мамлакатлардаги фойдаланувчиларнинг ҳам эътиборига ҳавола этилади. Агентлик раҳбарияти

Лавозими	Фамилия, Исми, Шарифи	Телефон рақамлари Директор	Суяров Садриддин Телефон: (+99871)***, Факс: (+99871)*** Директор ўринбосари	Парпиев Фахриддин	Телефон: (+99871) *** Директор ўринбосари	*****	Телефон: (+99871) ****

“Дунё” ахборот агентлигининг Медиа-маркази базасида маҳаллий оммавий ахборот воситалари ҳамда Ўзбекистонда доимий ва вақтинча аккредитациядан ўтган хорижий мухбирлар (журналистлар) учун республика ҳақида холис маълумотларни тўплаш ва тарқатиш имконини берадиган иш майдончасини тақдим этиш соҳасида: маҳаллий оммавий ахборот воситалари вакиллари, Ўзбекистонда рўйхатдан ўтган хорижий мухбирлар (журналистлар) учун Ўзбекистон Республикасининг ташқи ва ички сиёсатининг долзарб масалаларига бағишланган брифинглар, давра суҳбатлари, матбуот анжуманлари, тақдимотлар ташкил қилади; Ўзбекистон Республикасининг турли соҳаларда бугунги тараққиёти ва салоҳиятини намойиш этадиган фото ва медиа маҳсулотлар ишлаб чиқариш, ахборот бюллетенлари, маълумотномалар, каталоглар, рисолалар, газеталар, журналлар, бошқа босма ҳамда компьютер маҳсулотларини чоп этиш ва хорижда тарқатиш соҳасида: ноширлик фаолиятини амалга оширади, ахборот бюллетенлари, маълумотномалар, каталоглар, рисолалар, газеталар, журналлар, бошқа босма маҳсулотларни чоп этади ҳамда республикада ва хорижда тарқатади; Ўзбекистон Республикасининг давлатлараро ва ҳукуматлараро битимларининг расмий йиллик тўпламларини чоп этади; ахборот тарқатиш мақсадида Ўзбекистон Республикаси қонунчилигига мувофиқ тасвир, овоз ва маълумотларни узатиш частоталари ҳамда бошқа каналлардан фойдаланади; кенг кўламли халқаро ҳамкорлик учун республиканинг имкониятларини намойиш этадиган компьютер, фото ва аудиовизуал маҳсулотлар тайёрлайди. Медиа-марказ Агентликнинг ахборот тарқатиш платформаси ҳисобланади ва қуйидаги вазифаларни бажаради: мамлакатда ва хорижда матбуот анжуманлари, брифинглар ҳамда ахборот учрашувларини ташкил этиш; хорижий давлатларнинг Ўзбекистон Республикасидаги дипломатик ваколахоналари, консуллик муассасалари, савдо ваколатхоналари, халқаро ташкилотлар ваколатхоналари вакилларининг интервьюсини ташкил этиш ва ўтказиш, кейинчалик тегишли материалларни миллий ҳамда хорижий оммавий ахборот воситаларида тарқатиш; Ўзбекистон Республикасининг тарихи ва маданияти, экспорт, инвестиция ва туристик салоҳияти, мамлакатнинг ташқи сиёсат йўналиши, ТИВ ва республиканинг хориждаги муассасалари фаолияти ҳақида видеороликлар ва таҳлилий кўрсатувлар тайёрлаш ҳамда тарқатиш, шу жумладан хорижий сиёсатчи-экспертлар ва журналистларга; республиканинг хориждаги муассасалари билан, жумладан, вазирлик ва идоралар, вилоят ҳокимликлари раҳбарлари иштирокида телекўприк ва видеоконференциялар ташкил этиш.

Манзил: 100 000, Тошкент, Амир Темур, 3 Тел: +99871 *** Факс +99871 *** Электрон манзил: https://dunyo.info/ Электрон почта: jahon@mfa.uz Телеграм канали: @iadunyo Facebook: https://www.facebook.com/DunyoIA/